Diari Oficial de la Generalitat Valenciana


Sumari del DOGV 8285, del 02-05-2018 (2018/4237)

Extracte de la Resolució de 25 d'abril de 2018, de la Conselleria d'Educació, Investigació, Cultura i Esport, per la qual es convoquen subvencions per a la internacionalització d'empreses i entitats culturals.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8285

Data del DOGV
:   02-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4237


Data del document
:   25-04-2018

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 25 d'abril de 2018, de la Conselleria d'Educació, Investigació, Cultura i Esport, per la qual es convoquen subvencions per a la internacionalització d'empreses i entitats culturals. [2018/4237]  
BDNS (identif.): 396129.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhafp.gob.es/bdnstrans/index  
  
Primer. Adjudicataris  
a) Associacions sense ànim de lucre i fundacions privades, en els estatuts de les quals figure com a finalitat la promoció de l'art i la cultura.  
b) Les xicotetes i mitjanes empreses (pimes), amb personalitat jurídica pròpia i domicili social a la Comunitat Valenciana.  
Als efectes de les subvencions d'aquesta convocatòria, es consideraran pimes aquelles empreses que reunisquen els requisits següents:  
- Que tinguen menys de 250 persones en plantilla.  
- Que el seu volum de negoci anual, no excedisca els 50 milions d'euros o que el seu balanç general no excedisca els 41 milions d'euros.  
c) Treballadors autònoms del sector cultural i artístic.  
d) Les galeries d'art que realitzen les seues activitats en l'àmbit competencial de la Comunitat Valenciana. Als efectes d'aquestes subvencions, es consideraren galeries d'art les persones físiques o jurídiques que tinguen com a activitat principal l'exposició oberta al públic d'obres d'art amb finalitat comercial.  
  
Segon. Modalitats  
A) Subvencions a empreses i autònoms de l'àmbit cultural i artístic i entitats privades sense ànim de lucre, que a través de les seues activitats i projectes d'internacionalització repercutisquen en una projecció exterior de la creació cultural valenciana.  
B) Subvencions a galeries d'art per la seua participació en fires d'art nacionals i internacionals.  
  
Tercer. Objecte  
L'objecte de les subvencions és contribuir a les activitats d'internacionalització de totes les empreses de l'àmbit cultural i artístic, i les activitats de les entitats sense ànim de lucre que signifiquen una projecció exterior de la creació cultural valenciana.  
Cada galeria d'art podrà presentar una única sol·licitud de subvenció per a un màxim de sis fires, amb independència que siguen nacionals o internacionals. Es concediran ajudes per a un màxim de 3 fires, d'acord amb l'ordre establit amb el sol·licitant, qui podrà renunciar, de forma motivada, a algunes d'aquestes, amb anterioritat a la celebració de la reunió de la comissió avaluadora d'aquestes subvencions.  
Les activitats hauran sigut realitzades o es realitzaran, entre el dia 31 d'octubre de 2017 i el 31 d'octubre de 2018, ambdós inclosos.  
  
Quart. Bases reguladores  
Ordre 54/2016, de 19 de setembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions per a la internacionalització d'empreses i entitats culturals (DOGV 7878, 21.09.2016).  
  
Cinqué. Quantia  
L'import màxim global de les subvencions a concedir en aquesta convocatòria serà de 215.000 €, dels quals 50.000 € correspondran a la modalitat A i 165.000 € a la modalitat B.  
L'import per adjudicatari, serà com a màxim de 5.000,00 € per a la modalitat A i de 12.000,00 € per a la B.  
  
Sisé. Termini de presentació de les sol·licituds  
El termini de presentació serà d'un mes, a comptar des de l'endemà de la publicació de la resolució en el Diari Oficial de la Generalitat Valenciana.  
Seté. Altres dades  
Les subvencions estan acollides al règim de minimis.  
La presentació de les sol·licituds podrà ser presencial o telemàtica.  
Per a poder efectuar el pagament, els adjudicataris hauran de presentar, amb anterioritat al 15 de novembre de 2018, un compte justificatiu, de les despeses ocasionades per l'activitat o activitats per a les quals se sol·licita la subvenció.  
  
València, 25 d'abril de 2018.- El conseller d'Educació, Investigació, Cultura i Esport: Vicent Marzà Ibáñez.